EkBass/fiwiki-20250220-pages-articles huggingface dataset:
Phong Nha-Kẻ Bàngin kansallispuisto

Phong Nha-Kẻ Bàngin kansallispuisto () on Vietnamin Quảng Bìnhin maakunnassa sijaitseva suuri kansallispuisto. Vuonna 2003 puistosta tehtiin Unescon maailmanperintökohde, ja se on siitä asti kuulunut maailmanperintöluetteloon. Puisto on uusin ja järjestykseltään viides maailmanperintökohde Vietnamissa. Kansallispuisto sijaitsee noin 500 kilometriä Vietnamin pääkaupungista Hanoista etelään. Lännessä kansallispuisto rajautuu Laosille kuuluvaan Hin Namnon luonnonsuojelualueeseen. Kansallispuisto sijaitsee kalkkikivialueella. Pinta-alaa puistolla on 857,54 km² ja puskurivyöhykkeellä puolestaan 1 954 km². Kansallispuisto luotiin suojelemaan yhtä maailman suurimmista karstialueista. Alueella sijaitsee 300 luolaa sekä kalkkikivialueen metsiä. Kansallispuisto on saanut nimensä Phong Nhan luolasta ja Kẻ Bàngin metsästä. Brittiläinen tutkimusryhmä löysi puistosta huhtikuussa 2009 maailman suurimman luolan, Sơn Đoòngin. Pituutta luolalla on yli viisi kilometriä, korkeutta 200 metriä ja leveyttä 150 metriä. == Lähteet == == Aiheesta muualla == * Phong Nha-Kẻ Bàngin kansallispuisto Unescon sivuilla * Phong Nha-Kẻ Bàngin kansallispuisto Vietnamtourism.comin sivuilla * Phong Nha-Kẻ Bàng Luokka:Quảng Bình Luokka:Unescon maailmanperintökohteet Vietnamissa Luokka:Vietnamin kansallispuistot
Keritseminen

Keritseminen on työtehtävä, jossa muun muassa lampaalta (tai myös esimerkiksi alpakalta) ajetaan villa pois. Keritseminen tehdään yleensä keritsimillä tai kerintäkoneella. Keritsemisestä hyötyy sekä eläin että ihminen, sillä eläin pääsee paksusta ja kuumasta karvapeitteestään ja ihminen saa villaa, josta voi kutoa esimerkiksi lankaa Taitava keritsijä voi keritä päivässä yli 200 lammasta. Australialaiset ovat kehittäneet kemiallisen keritsemismenetelmän, jossa lampaalle annetaan karvanlähtöä aiheuttava proteiinirokote, ja niiden päälle vedetään hiusverkkoa muistuttava verkkopaita. Viikkoa myöhemmin karva irtoaa ilman leikkausta. ==Aiheesta muualla== *Lampaan keritseminen - Ilmajoen maatalousoppilaitoksen verkko-opetusmateriaalia. Luokka:Lampaiden hoito Luokka:Eläinkuidut
Myskisorsa

Myskisorsa (Cairina moschata) on iso sorsalintu, jonka luonnollinen esiintymisalue kattaa Meksikon, Keski- ja Etelä-Amerikan. Pieniä luonnonvaraisia kantoja on muodostunut myös Yhdysvaltoihin erityisesti Rio Granden suostoalueelle Teksasiin ja jopa Kanadan eteläosiin. Villiintyneitä myskisorsia tavataan myös Uudessa-Seelannissa ja Euroopassa. Myskisorsan kesytyshistoria ulottuu kauaksi ennen Kolumbuksen saapumista Amerikkaan 1492. Nykyään myskisorsa, joskus myös myskiankaksi kutsuttu, on yleinen puistolintu ja kesyankka. == Koko ja ulkonäkö == Kooltaan tavallista, sinisorsasta jalostettua ankkaa suurempi. Pituus 65–85 cm, paino 2–3 kg. Kesyt urokset voivat painaa jopa 6 kg. Koiras on huomattavasti naarasta suurempi ja värikkäämpi. Luonnossa myskisorsat ovat hyviä lentäjiä, mutta ankkana sen keho on liian tukeva, ja tarhaoloista johtuen sen lentolihakset eivät ole päässeet kehittymään, joten kesyt yksilöt eivät useinkaan pysty lentämään. Luonnolliselta väriltään myskisorsa on musta, varsinkin koiras on selästä hohtavan vihertävänmusta. Siivellä on laaja valkoinen kuvio. Myös siiven alapinta on laajalti valkoinen. Koiraan nokan tyvellä on kyhmy ja laaja paljasnahkainen, punertava alue, ikään kuin heltta. Luonnonvaraisilla linnuilla, sekä tarhatuilla naarailla ja nuorilla yksilöillä, heltta on hvyin pieni, tai sitä ei ole. Päälaella voi olla kapea töyhtö. Kesyt ankat voivat olla lähes minkä värisiä tahansa mustan ja valkoisen välillä. Sorsalinnuksi sillä on huomattavan pitkä pyrstö ja vahvat kynnet (ks. elinympäristö). == Esiintyminen == Amerikassa Teksasin eteläosista, Rio Grandelta, Argentiinaan saakka. Egyptissä on todettu vanha luonnonvarainen kanta, mutta sen alkuperästä ei ole tietoa. Myskiankkaa tarhataan ja jalostetaan erittäin yleisesti ympäri maailmaa, etenkin Ranskassa se on hyvin suosittu. Suomessakin myskiankkoja tarhataan sekä liha-ankaksi että puistolammikoiden koristeeksi. == Elinympäristö == Metsälammet, -purot ja -joet, suot, mangrovemetsiköt. Arka ja omissa oloissaan viihtyvä laji. Muodostaa pieniä, toisinaan kuitenkin jopa sadan yksilön, parvia. == Lisääntyminen == Pesä on puussa, joko kolossa tai jonkin suuren linnun (kalasääski, kotkat) vanhassa pesässä, jopa palmun latvassa. Laatii pesänsä mielellään myös linnunpönttöön. Kermanvärisiä munia on 10–15, haudonta kestää 5 viikkoa. Untuvikot ovat keltaisen ja ruskean kirjavia. On epäselvää, miten poikaset pääsevät pesästä veteen. == Ravinto == Myskisorsa on kaikkiruokainen. Se syö vedestä pieneliöitä, pikkukaloja, sammakoita, vesikasveja jne. Tarhaoloissa jyviä ja esimerkiksi kaurapuuroa sekä tuoreita kasviksia. Tarhassa on aina oltava tarjolla puhdasta vettä, hiekkaa ja kalkkia. == Lähteet == *Ramirez, Miriam Soledad & Valoaalto, Kaarina 1996: Veden aateliset. Kesyjen vesilintujemme hoito-opas. Art House. Cosmoprint Oy 1996. *http://nis.gsmfc.org/nis_factsheet.php?toc_id=210 === Viitteet === == Aiheesta muualla == *Laji.fi: Myskisorsa (Cairina moschata) *ITIS: Cairina moschata *University of Michigan, Animal Diversity Web (ADW): Cairina moschata, Muscovy duck *Centre for Agriculture and Biosciences International (CABI): Muscovy duck Luokka:Sorsat Luokka:Siipikarja
Avtomat Fjodorova

Avtomat Fjodorova () on Vladimir Fjodorovin Venäjällä vuosien 1913–1916 välillä kehittämä 6,5 × 55 mm Fedorov-kaliiperinen (käytännössä alkuperäistä patruunaa hiukan kevyemmin ladattu 6,5 × 50 mm Arisaka) lyhytrekyylitoiminen automaattikivääri. Ase tuli palveluskäyttöön vuonna 1916 ja sitä valmistettiin noin 3 200 kappaletta. Neuvostoliittolaiset käyttivät kivääriä myös toisen maailmansodan alkuvaiheissa, varsinkin talvisodassa. == Tekniset tiedot == * Kaliiperi: 6,5 × 55 mm Fedorov (6,5 × 50 mm Arisaka) * Pituus: 1 045 mm * Piipun pituus: 520 mm * Paino: 4,4 kg ilman lipasta, 5,2 kg lippaan kanssa * Lipas: 25 patruunaa * Teoreettinen tulinopeus: 600 laukausta/min == Aiheesta muualla == Luokka:Ensimmäisen maailmansodan sotilaskalusto Luokka:Rynnäkkökiväärit
Nymphetamine

Nymphetamine on Cradle of Filthin kuudes täyspitkäksi luokiteltava studioalbumi. Se äänitettiin 2004 ja julkaistiin saman vuoden 28. syyskuuta. Albumi oli yhtyeen ensimmäinen, jolla oli mukana kitaristi James McIlroy. Nymphetaminen kappale "Nymphetamine (Overdose)" oli vuonna 2005 ehdolla Grammy-palkinnon saajaksi parhaana esityksenä heavy metal -kategoriassa. "Gilded Cunt" nousi heti Metal Top Tenin kärkeen. "Coffin Fodder" mainitaan The IT Crowd -sarjassa. Nymphetaminella ovat mukana Liv Kristine ja Doug Bradley. Levyn tuottaja oli Rob Caggiano ja levy-yhtiö Roadrunner Records. Albumista julkaistiin vuonna 2005 kaksois-cd, jonka bonus-levyllä on kaksi uutta kappaletta, nimikappaleesta uusi versio ja kolme cover-kappaletta. == Kappaleet == Nymphetamine @ Encyclopardia Metallum # # # # # # # # # # # # # # == Kokoonpano == * Dani Filth – laulu * Paul Allender – kitara * James Mcilroy – kitara * Martin Powell – koskettimet * Dave Pybus – basso * Adrian Erlandsson – rummut === Vierailijat === * Sarah Jezebel Deva – laulu == Erikoispainoksen bonuskappaleet == #Devil Woman (Cliff Richard cover) #Soft White Throat #Bestial Lust (Bitch) (Bathory cover) #Prey #Nymphetamine (Jezebel Deva Fix) #Mr. Crowley (Ozzy Osbourne cover) King Diamond esiintyy kappaleella "Devil Woman" taustalaulajana. == Audionäytteitä saatavilla == *Cradle of Filthin virallinen kotisivu == Arvostelut == * Imperiumi: 9+/10 * Soundi: == Lähteet == == Aiheesta muualla == * * Luokka:Cradle of Filthin albumit Luokka:Vuoden 2004 albumit
The Book of Taliesyn

The Book of Taliesyn on Deep Purplen toinen studioalbumi. Se äänitettiin elokuussa 1968 ja julkaistiin saman vuoden lokakuussa Yhdysvalloissa, mutta vasta heinäkuussa 1969 Britanniassa. Levyn julkaisi Yhdysvalloissa Tetragrammaton Records ja Yhdistyneessä kuningaskunnassa EMI:n Harvest Records. Tyyliltään albumi on progressiivinen ja kosketinsoittaja Jon Lordin kiinnostus klassiseen musiikkiin on esillä. Ainakin pari kappaletta ("Exposition" ja "Anthem") sisältää lyhyitä pätkiä Johann Sebastian Bachin ja Ludwig van Beethovenin teoksista. Lainakappaleet "Kentucky Woman" ja "River Deep, Mountain High" julkaistiin singlenä. Instrumentaali "Wring That Neck" puolestaan on yhä suosittu kappale yhtyeen settilistoilla konserteissa. Vuonna 2000 The Book of Taliesyn julkaistiin uudelleen remasteroituna cd-versiona, joka sisältää viisi bonuskappaletta. == Kappaleet == A-puoli # # # # a) Exposition (säv. Blackmore/Simper/Lord/Paice) b) We Can Work It Out – 07:07 (John Lennon/Paul McCartney) B-puoli # * # # Vuonna 2000 julkaistun remasteroidun CD-version bonuskappaleet: # * # # # # == Kokoonpano == * Rod Evans – laulu * Ritchie Blackmore – kitara * Jon Lord – urut, kosketinsoittimet, laulu * Nick Simper – bassokitara, laulu * Ian Paice – rummut ==Arvostelut== *Allmusic () linkki == Lähteet == == Aiheesta muualla == * * Book of Taliesyn Book of Taliesyn
Aladdin Sane

Aladdin Sane on David Bowien albumi vuodelta 1973. Se äänitettiin vuosina 1972–1973, ja alkuperäinen versio julkaistiin RCA Recordsilla 13. huhtikuuta 1973. Levyn nimi on sanaleikki sanoista ”A Lad Insane” (). Aladdin Sane nousi ilmestyessään Yhdistyneen kuningaskunnan albumilistalla ensimmäiselle ja Yhdysvalloissa seitsemännelletoista sijalle ja oli Bowien siihen asti menestynein albumi. Albumi oli tyyliltään rajumpi kuin edellinen albumi, vuoden 1972 Ziggy Stardust. Yksi albumin uusista soittajista on jazzpianisti Mike Garson, jonka soittotyyli toi merkittävän lisän Bowien soundiin seuraavan parin vuoden ajaksi hänen liityttyään Bowien taustayhtyeeseen. Miltei kaikki Aladdin Sanen kappaleet olivat Bowien käsialaa. Poikkeuksena ”Let’s Spend the Night Together”, joka on alun perin The Rolling Stonesin kappale vuodelta 1967. Kappale "Time" oli omistettu New York Dollsin alkuperäisen rumpalin Billy Dollin muistoksi. Albumilta julkaistiin singleinä ”The Jean Genie” ja ”Drive-In Saturday”. Myöhemmin ”Time” julkaistiin singlenä Yhdysvalloissa ja Japanissa sekä ”Let’s Spend the Night Together” Yhdysvalloissa ja Euroopassa. Skotlantilainen laulaja Lulu esitti myöhemmin version kappaleesta ”Watch That Man” ”The Man Who Sold the World” -singlensä b-puolena. Aladdin Sane -hahmo oli eräänlainen amerikkalainen versio Ziggy Stardust -hahmosta. Kun Ziggy Stardust oli enemmän fantasiaa, Aladdin Sane kuvasi realistisemmin elämää ja etenkin sen vaikeaa puolta: huumeita, väkivaltaa ja kuolemaa. == Kappaleet == *Kaikki kappaleet kirjoittanut David Bowie, ellei toisin mainita. A-puoli # # # # # B-puoli # * # # # # ===30th Anniversary 2CD Edition -bonuslevy=== # # # # # # # # # # ==Singlet== *”The Jean Genie” (julkaistu 24. marraskuuta 1972) Listasijoitukset: Britannia 2., Länsi-Saksa 37., Yhdysvallat 71. *”Drive-In Saturday” (julkaistu 6. huhtikuuta 1973) Listasijoitukset: Britannia 3. *”Time" (julkaistu 13. huhtikuuta 1973) *”Let’s Spend the Night Together” (julkaistu heinäkuussa 1973) == Kokoonpano == * David Bowie – laulu, kitara, huuliharppu, kosketinsoittimet, saksofoni * Mick Ronson – kitara, piano, laulu * Trevor Bolder – bassokitara * Mick Woodmansey – rummut * Mike Garson – piano * Ken Fordham – huilu, saksofoni * Linda Lewis – taustalaulu * Juanita Franklin – taustalaulu * Warren Peace – taustalaulu * G. A. MacCormack – taustalaulu ==Arvostelut== *Allmusic: http://www.allmusic.com/album/r2482 *Blender: http://www.blender.com/guide/reviews.aspx?id=3894 *Pitchfork: 9/10https://pitchfork.com/reviews/albums/21066-five-years-1969-1973/ ==Lähteet== Luokka:Vuoden 1973 albumit Luokka:David Bowien albumit
Intermezzo (täsmennyssivu)

Intermezzo on: * Intermezzo, musiikkitermi. * Intermezzo, Richard Straussin ooppera. * InterMezzo, tiedostojärjestelmä. * Intermezzo, elokuva.
Taddeus Petroskoilainen

Pyhä Taddeus Petroskoilainen (; k. 21. elokuuta 1726) eli 1700-luvulla nykyisen Petroskoin lähellä. Saadakseen sanomansa paremmin perille hän tekeytyi ajoittain myös niin sanotuksi Kristuksen tähden houkaksi. Ortodoksinen kirkko muistelee häntä vuosittain kuolinpäivänä 21. elokuuta (3. syyskuuta). == Aiheesta muualla == * Pyhä Taddeus Petroskoilainen / Ortodoksi.net * ЖИТИЕ БЛАЖЕННОГО ФАДДЕЯ ПЕТРОЗАВОДСКОГО Информационный портал Петрозаводской и Карельской епархии. Luokka:Karjalan valistajat Luokka:Petroskoin historia
Hoikkatyviset

Hoikkatyviset eli kapeatyviset (Apocrita) on pistiäisten alalahko. Alalahkon nimi tulee takaruumiin etuosan kapeasta ”vyötäröstä”, joka on tunnusomainen suurimmalle osalle siihen kuuluvista hyönteisistä. Hoikkatyvisten pää on vahvasti kitinisoitunut ja erittäin kova. Toukat ovat jalattomia. Suomesta tunnetaan 6746 lajia. Hoikkatyviset on perinteisesti jaettu kahteen luokkaan, joilla ei kuitenkaan ole varsinaista taksonomista merkitystä: myrkkypistiäisiin (Aculeata) ja loispistiäisiin (Parasitica). Ensin mainittuun kuuluvilla pistiäisillä takaruumiin kärjessä sijaitseva munanasetin on erikoistunut aseeksi, jolla ne kykenevät ruiskuttamaan myrkkyä saaliiseensa tai viholliseensa. Jälkimmäinen ryhmä on huomattavasti laajempi ja kattaa hieman sekalaisen joukon pistiäisiä, jotka sijoittavat munansa toisiin eläimiin, useimmiten toisten hyönteisten toukkiin. Tunnetuimpia alalahkon yläheimoja ovat myrkkypistiäisiin lukeutuvat ampiaismaiset (Vespoidea), johon kuuluvat muun muassa ampiaiset ja muurahaiset ja mesipistiäismäiset (Apoidea), johon kuuluvat mehiläiset ja kimalaiset. ==Lähteet== == Aiheesta muualla == *Laji.fi: Hoikkatyviset (kapeatyviset) (Apocrita) *Funet: Hoikkatyviset (Apocrita) *ITIS: Apocrita *
Nintendo DS & DSi Browser

Nintendo DS Browser on Opera Softwaren ja Nintendon Nintendo DS -konsolille kehittämä Opera-selaimen versio. Selaimesta on omat versiot Nintendo DS:lle ja Nintendo DS Litelle. Sovellus julkaistiin Japanissa 24. heinäkuuta 2006Jeremy Parish, A Night at the Opera, 1UP.com . Luettu 19. elokuuta 2006. ja Euroopassa 6. lokakuuta 2006Nintendo DS Browser, Nintendo Suomi. Luettu 19. elokuuta 2006.. Nintendo DS Browser pohjautuu Opera 8 -selaimen sivunmuotoilujärjestelmään (koodinimi "Presto"). Selainta käytetään Nintendo DS:n kosketusnäytön avulla, jossa käsialatunnistus ja ennalta-arvaava tekstinsyöttö helpottaa sovelluksen ohjaamista. Selain tukee normaaleja tekstin ja kuvien muotoilusääntöjä ja JavaScript-komentosarjoja, mutta Nintendo DS:n alhaisen muisti- ja prosessorikapasiteetin takia, Wii-selaimesta poiketen, Nintendo DS -selain ei tue Flash-, PDF-, audio- ja videoformaatteja. Selain käyttää Nintendo Wi-Fi Connection -WLAN-tekniikkaa Internet-yhteyden muodostamiseen. Nintendo DS Browser ei ole yhteensopiva Nintendo DSi:n kanssa joten sille kehitettiin oma selain nimeltään Nintendo DSi Browser. Selain vaatii 10 megatavun lisämuistikortin, joka kuuluu pakettiin. Kortti kytketään GBA-pelien korttipaikkaan. Koska kortista on omat versionsa Nintendo DS:lle ja Nintendo DS Litelle, on Nintendo DS Browserista myynnissä kaksi versiota. DS:n muistilaajennuskorttia voi käyttää DS Litellä, mutta ei toisin päin, koska DS Liten versio kortista on liian pieni DS:llä käytettäväksi. ==Nintendo DSi Browser== Opera-selain julkaistiin vapaasti ladattavana sovelluksena Nintendo DSi:lle. Se on ollut saatavilla siitä lähtien kun DSi julkaistiin ja se on esiladattu uusimpiin Nintendo DSi:in ja kaikkiin Nintendo DSi XL:iin. Tämä versio käyttää Opera Presto 2.1 moottoria, mikä on paljon kehittyneempi. == Katso myös == * Internet Channel == Lähteet == == Aiheesta muualla == * Nintendo DS Browser Nintendo Suomen sivuilla * Official "Opera for Nintendo" website Luokka:Nintendo DS Luokka:Selaimet
Popper

Popper on seuraavien tunnettujen henkilöiden sukunimi: * Boris Popper (1904–2000), suomenvenäläinen emigrantti ja yksi Leinon vangeista * David Popper (1843-1913), itävaltalainen sellisti ja säveltäjä * Ilona Novák-Popper (s. 1925), unkarilainen uimari ja olympiavoittaja * Karl Popper (1902-1994), itävaltalais–brittiläinen tieteenfilosofi. == Kuvitteellisia henkilöitä == * Tom Popper, elokuvassa Herra Popper ja pingviinit
Härmän Liikenne

Härmän Liikenne Oy on vuonna 1965 perustettu linja-autoyritys Etelä- Pohjanmaalla Kauhavan Alahärmässä. Yritys harjoittaa tilausliikennettä kotimaahan ja ulkomaille, kaukoliikennettä ja paikallisliikennettä Seinäjoella aputoiminimellä Komia Liikenne. Kaukoliikennettä yritys ajaa lähinnä Pohjanmaan maakuntien alueella. Vuonna 2024 yrityksellä oli liikenteessä 100 linja-autoa. Syksyllä 2014 toimiala laajentui autopesulaan, kun Alahärmän toimipisteeseen rakennettiin täysimittainen raskaan kaluston pesuhalli. Uusi kolmiharjapesulaite mahdollisti myös asiakkaiden autojen pesut aina henkilöautoista rekkoihin. Vuodesta 1985 lähtien yritystä on johtanut perustajan poika Vesa Salo. Vuonna 2014 toimitusjohtajaksi nimitettiin Sami Heinimäki, Salon jatkaessa hallituksen puheenjohtajana. Härmän Liikenteen imagoa on rakennettu omaan erottuvaan suuntaansa jo vuosia. Tässä keskeinen henkilö on ollut paikkakunnan kuuluisin puukkojunkkari Isoo-Antti, joka on kuvattu yhtiön logossa. Vuonna 2024 yrityksellä on neljä toimipistettä: Alahärmässä, Alajärvellä, Seinäjoella ja Ylistarossa ja se työllistää yli 100 henkilöä. == Historiaa == Yhtiön perustaja Aarne Salo (1928–1993) aloitti kuorma-autoliikenteen vuonna 1949. Seuraavalla vuosikymmenellä toiminta laajentui taksiin, mutta Salo ehti vuosiksi myös metsurin töihin Amerikan mantereelle lukuisten muiden aikalaistensa tavoin. Seuraavalla vuosikymmenellä perhe pyöritti kuljetustoiminnan ohella paikallista Essoa vuosien 1964-69 aikana. Vuonna 1965 Aarne Salo osti ensimmäisen bussinsa, jonka omistivat Lapuan ammattikoulun 200 opiskelijaa. Tällöin alkoi Härmän Liikenteen toiminta. Omistajat saivat olla kyydissä ilman liikennelupaa, mutta järjestelyä kesti kuitenkin vain muutaman kuukauden. Syrjäkylien koulujen lakkautukset laajensivat linja-autoliiketoimintaa nopeasti 1960- ja 1970-lukujen vaihteessa. Samoihin aikoihin aloitettiin myös tilausajot. Tilausajoja sekä matkoja tehtiin paljon Norjaan ja Neuvostoliittoon. Pisin tilausajo Härmän Liikenteeltä on ajettu 1990-luvun alusta, jolloin kuljetettiin asiakkaita Uralin vuoristolle asti. Kilometriä matkalla kertyi 25 000 ja aikaa kului puolitoista kuukautta. Härmän Liikenteen vaikeimmat vuodet osuivat 1990-luvun alkuun. Lama iski erityisen pahasti yhtiön matkatoimistoliiketoimintaan, mutta ei niinkään linja-autotoimintaan. Yhtiön oma, 1985 perustettu matkatoimisto Jokamatkat jouduttiinkin lopettamaan 1993Yrityshatku: Kauppalehti, viitattu 11.6.2014. Vuodesta 1965 alkaen yritys tunnettiin toiminimellä Aarne Salo. Vuonna 1982 nimeksi tuli Härmän Liikenne Ky ja vuonna 2000 Härmän Liikenne Oy. Vuosina 1986-1989 yritys omisti Sakun Linjat Oy:n Vaasasta. Ylistarossa yhtiön liikenne alkoi yhdellä kaukoliikennevuorolla 1999. Seinäjoelle toiminta laajeni 2010 aluksi tilaus- ja kaukoliikenteellä ja 2013 paikallisliikenteellä. Joulukuussa 2016 yritys osti seinäjokisen Mustajärven Liikenne Oy:n liiketoiminnan. Heinäkuussa 2018 myös peräseinäjokisen Myllärin Liikenne Oy:n liiketoiminta siirtyi Härmän Liikenteelle. ==Lähteet== ==Aiheesta muualla== * Yrityksen kotisivut Luokka:Suomalaiset linja-autoyhtiöt Luokka:Alahärmä Luokka:Kauhavan liikenne
Cáceres

Cáceres on samannimisen maakunnan pääkaupunki Espanjan länsiosassa Extremaduran itsehallintoalueella. Cáceresin väkiluku on noin 95 000 (2015).Instituto Nacional de Estadística Sen kokonaispinta-ala on 1 750,33 km², ja se on siten pinta-alaltaan Espanjan suurin kaupunki. Paikallishistoria liittyy läheisesti Cáceresin sijaintiin Vía de la Platan (Hopeatie) varrella. Vía de la Plata yhdisti Sevillan ja Astorgan, ja sitä käyttivät pyhiinvaeltajat matkallaan Santiago de Compostelaan. Roomalaiset perustivat Cáceresin nimellä Norba Caesarina vuonna 34 eaa. Vasta arabien saavuttua 1100-luvulla Cáceres saavutti parhaimman loistonsa. Alfonso IX valloitti Cáceresin kristityille 1200-luvulla. Isabella I lopetti 1400-luvulla paikallisten aatelisten alituiset valtakamppailut. Tämän jälkeen kaupunki koki taloudellisen nousukauden, joka johtui etupäässä kaupungin aktiivisesta roolista Amerikan löytämisessä. Muurien ympäröimä Cáceres on peräisin enimmäkseen almohadien aikakaudelta; kaupungissa on yhä keskiaikaisia puolustusrakenteita, kuten Bujaco, Yerba ja Horno -tornit 1100-luvulta. Yksi kaupungin arkkitehtuurisesti hienoimmista rakennuksista on Palacio de los Golfines de Abajo (1400-luku). Palatsin julkisivu edustaa renessanssia, ja se on 1500-luvulta. Katolisten monarkkien Ferdinandin ja Isabellan sanotaan vierailleen tässä palatsissa. Arco de la Estrella- nimisen holvikaarin kautta pääsee kehämuurin sisälle. Manuel de Lara Churriguera suunnitteli holvikaaren, joka valmistui 1700-luvulla ja korvasi aiemman keskiaikaisen portin. Kaupungin keskiaikaisessa keskustassa sijaitsee lukuisia palatseja ja suuria aatelistaloja. Plaza de Santa María -aukion reunalla on useita palatseja, kuten Carvajal. Goottilainen katedraali, Concatedral de Santa María, on 1400-luvulta. Vanhakaupunki muodostaa kaupunkikuvaltaan yhtenäisen keskiaikaisen maiseman, ja se on ollut suosittu elokuvien kuvauspaikka. Cáceresin vanhakaupunki on Unescon maailmanperintöluettelon kohde.Old Town of Cáceres Unesco == Kuvia == Caceres 2 1 (6623675573).jpg|Kaupungintalo Iglesia de Santa María de Cáceres.jpg|Concatedral de Santa María Ermita de la Paz y torre de Bujaco 2.JPG|Torre de Bujaco Torre de la Yerba, Cáceres.JPG|Torre de la Yerba Cáceres - Arco de la Estrella - DSC 1923 W.JPG| Arco de la Estrella Cáceres - Palacio de las Veletas (Museo de Cáceres) 2.jpg|Palacio de las Veletas (Museo de Cáceres) Palacio de los Golfines de Arriba.JPG|Palacio de los Golfines de Arriba Palacio de Carvajal, portada.JPG|Palacio de Carvajal Plaza de Santa María, Cáceres.JPG|Plaza de Santa María Caceres - Avenida de España 1.jpg|Avenida de España == Lähteet == *spain.info: Cáceres === Viitteet === == Aiheesta muualla == * Ayuntamiento de Cáceres Luokka:Espanjan kaupungit Luokka:Unescon maailmanperintökohteet Espanjassa Luokka:Cáceres (maakunta) Luokka:Extremaduran kunnat
Archgoat

Archgoat on suomalainen black metal -yhtye, joka Beheritin, Barathrumin ja Impaled Nazarenen ohella eräs Suomen ensimmäisistä black metal -yhtyeistä. Archgoat perustettiin vuonna 1989. Sen alkuperäiskokoonpanoon kuuluivat Angelslayer, Ritual Butcherer ja Blood Desecrator. Yhtyeen ensimmäinen demo oli Jesus Spawn (1991). Yhtye hajosi vuoden 1993 lopulla, mutta se perustettiin uudelleen vuonna 2004. Kokoonpano oli sama kuin alkuperäinen, paitsi sessiorumpaliksi tuli Leneth the Unholy Carnager. Vuonna 2004 yhtye julkaisi 7"-EP:n Angelslaying Black Fucking Metal, jolla oli vuonna 1993 nauhoitettua materiaalia. Archgoatiin ensimmäinen täysimittainen studioalbumi on Whore of Bethlehem, joka julkaistiin Hammer of Hate -yhtiön kautta 9. syyskuuta 2006. The Light-Devouring Darkness julkaistiin vuonna 2009. == Jäsenet == * Lord Angelslayer – laulu, basso * Ritual Butcher – kitara * Goat Aggressor – rummut === Entiset jäsenet === * Blood Desecrator – rummut (1989–1993) * Leneth the Unholy Carnager – rummut (2004–2005) * Sinisterror – rummut (2005–2015) * VnoM – rummut (2015–2017) == Diskografia == === Studioalbumit === * * * * * === Livealbumit === * * === EP:t === * * * * * === Kokoelma-albumit === * * === Split-albumit === * * * * * === Demot === * * == Lähteet == == Aiheesta muualla == * Yhtyeen kotisivu * * Luokka:Suomalaiset black metal -yhtyeet
Ängelsberg

thumb|right|250px|Ängelsbergin asema. Ängelsberg (aiemmin Engelsberg) on kylä (pientaajama ja entinen taajama) Fagerstan kunnassa Ruotsin Västmanlandissa. Vuodesta 1990 lähtien se ei enää ole ollut taajama. Ängelsbergin pientaajamassa oli 138 asukasta vuoden 2010 lopussa. Kylän tuntumassa sijaitsee Engelsbergin ruukki vuodelta 1681, joka on Unescon maailmanperintökohde ja osa Bergslagenin ekomuseota. Kylän edustalla on Öljysaareksi (Oljeön) kutsuttu pieni saari, jossa on maailman vanhin säilynyt öljynjalostamo. Sinne pääsee veneellä Ängelsbergin asemalta.Activities: The sites opening times Ekomuseum Bergslagen Siellä tuotettiin lamppuöljyä, kerosiinia ja voiteluöljyä vuodesta 1875 viidenkymmenen vuoden ajan. 1900-luvun alussa Ängelsberg oli suosittu lomanviettopaikkakunta, ja tukholmalaisarkkitehti Isac Clason on piirtänyt sinne koristeellisia puuhuviloita. Niiden innoittamana myös paikalliset rakennusmestarit alkoivat lisätä taloihin torneja ja kuisteja.Fagerstan ja Ängelsbergin matkailuesite ==Väestönkehitys== == Lähteet == ==Aiheesta muualla== Luokka:Fagerstan kunta Luokka:Ruotsin pientaajamat
Kornili Paleostrovilainen

Pyhittäjä Kornili Paleostrovilainen (nimi on toisissa lähteissä Kornilo Aunukselainen) syntyi Pihkovassa (Pskov) Venäjällä. Hän perusti Äänisjärvellä sijaitsevan Palin eli Paleostrovin saarella olevan Kaikkein Pyhimmän Jumalansynnyttäjän syntymälle pyhitetyn luostarin joskus 1300- ja 1400-lukujen taitteessa. Pyhittäjä Kornili Paleostrovilainen kuoli noin vuonna 1420. Suomen ortodoksinen kirkko kunnioittaa pyhittäjä Kornili Paleostrovilaista Karjalan valistajana ja muistelee häntä vuosittain 19. päivänä toukokuuta sekä Karjalan valistajien päivän yhteydessä lokakuun viimeisen päivän ja marraskuun 6. päivän välisenä lauantaina. == Aiheesta muualla == * Pyhittäjä Kornili Paleostrovilainen / Ortodoksi.net Kornili Paleostrovilainen
James Kwalia C'Kurui

James Kwalia C'Kurui (alk. James Kwalia Chepkurui, s. 12. kesäkuuta 1984 Trans Nzoia, Kenia) on kenialaissyntyinen kestävyys- ja maastojuoksija, joka on edustanut 28. lokakuuta 2004 lähtien Qataria.http://www.iaaf.org/news/Kind=512/newsId=27958.html C'Kurui voitti pronssia alle 18-vuotiaiden MM-kilpailuissa 2001 Debrecenissä 3 000 metrin juoksussa ajalla 7.57,71. IAAF:n yleisurheilufinaalissa 2003 hän oli samalla matkalla viides ajalla 7.41,40. Seuraavana vuonna hän oli IAAF:n yleisurheilufinaalissa toinen ajalla 7.39,40. Maastojuoksun MM-kisoissa 2005 hän juoksi lyhyellä matkalla viidenneksitoista ja oli samalla voittamassa joukkuekilpailun pronssia Qatarin joukkueessa. Helsingin MM-kisoissa hän sijoittui 5 000 metrin juoksussa kolmanneksitoista ajalla 13.38,90. Kauden lopussa IAAF:n yleisurheilufinaalissa hän oli 5 000 metrillä kuudes. Fukuokan maastojuoksun MM-kisoissa 2006 hän oli lyhyellä matkalla neljäskymmeneskolmas. Vuonna 2008 hän juoksi 3 000 metrin juoksussa yhdeksänneksi Valencian MM- hallikilpailuissa ja 5 000 metrillä kahdeksanneksi Pekingin olympialaisissa. Berliinin MM-kilpailuissa 2009 hän juoksi 5 000 metrillä kolmanneksi ajalla 13.17,78. Dohan sisäratojen MM-kilpailuissa 2010 hän oli 3 000 metrin kahdeksas. ==Henkilökohtaiset ennätykset== ;Ulkoradat * 1 500 metrin juoksu: 3.37,02 (2006) * Mailin juoksu: 3.50,39 (2003) * 2 000 metrin juoksu: 4.59,11 (2003) * 3 000 metrin juoksu: 7.28,28 (2004) * 5 000 metrin juoksu: 12.54,58 (2003) ;Sisäradat * 3 000 metrin juoksu: 7.44,61 (2010) * 5 000 metrin juoksu: 13.25,69 (2009) ==Lähteet== * === Viitteet === Luokka:Qatarilaiset kestävyysjuoksijat Luokka:Qatarilaiset maastojuoksijat Luokka:Kenialaiset kestävyysjuoksijat Luokka:Vuonna 1984 syntyneet Luokka:Elävät henkilöt
Tony Hawk’s Skateboarding

Tony Hawk’s Skateboarding (myös nimellä Tony Hawk’s Pro Skater) on Neversoftin kehittämä ja Activisionin julkaisema Tony Hawk’s -pelisarjan ensimmäinen osa. Peli on julkaistu Game Boy Colorille, N-Gagelle, Nintendo 64:lle, PlayStationille ja Sega Dreamcastille. == Pelaaminen == Pelaaja ohjaa yhtä pelin 10 rullalautailijasta ja yrittää suorittaa jokaisessa pelin tasossa erilaisia tehtäviä. Yhden tehtävän suorittamisesta saa yhden tapen (videokasetin). Kun pelaajalla on tarpeeksi monta videokasettia, avautuu uusia tasoja pelattavaksi. Jokaisessa tasossa on kaksi eri pistetavoitetta, High score ja Pro score-tavoitteet. Tämän lisäksi kentistä löytyy SKATE-kirjainten ja Hidden tapen metsästystä. Viides tehtävä on erilaisten objektien keräilyä (esimerkiksi Warehousessa laatikoiden kaatelu ja San Franciscossa poliisiautojen grindaaminen) Skatepark, Burnside ja Roswell ovat turnauskenttiä, joissa tehtävien suorittamisen sijasta järjestetään pienimuotoinen kilpailu. Pelaajan tulee sijoittua kolmen kärkeen turnauksessa, jotta uusi kenttä avautuu pelattavaksi. Jos pelaaja onnistuu sijoittautumaan jokaisessa kilpailussa ykköseksi kultamitalisijoitukselle, pelaaja palkitaan loppuvideolla, jossa näytetään pelattavan hahmon erilaisia skeittiklippejä. Jokaisella pelihahmolla on erilainen loppuvideo. == Hahmot == * Tony Hawk * Bob Burnquist * Geoff Rowley * Bucky Lasek * Chad Muska * Kareem Campbell * Andrew Reynolds * Rune Glifberg * Jamie Thomas * Elissa Steamer * Officer Dick (lukittu hahmo) * Private Carrera (lukittu hahmo) == Ääniraita == == Vastaanotto == Peli menestyi hyvin ja on myöhemmin kehittynyt jatko-osineen kokonaiseksi pelisarjaksi. Maailmanlaajuisesti Tony Hawk’s Pro Skateria myytiin 4,42 miljoonaa kappaletta, joista 1,51 miljoonaa kappaletta Euroopassa.Videogame Sales Charts, VGCharts . Luettu 19. elokuuta 2006. == Lähteet == == Aiheesta muualla == * * Virallinen Tony Hawk’s Pro Skater verkkosivu Luokka:Tony Hawk -pelisarja Luokka:Sega Dreamcast -pelit Luokka:Game Boy Color -pelit Luokka:N-Gage-pelit Luokka:Nintendo 64 -pelit Luokka:PlayStation-pelit Luokka:Vuoden 1999 videopelit Luokka:Neversoftin videopelit
Kristiinankaupungin rautatieasema

Kristiinankaupungin rautatieasema (, ) oli rautatieasema Suomen rataverkkoon kuuluneella rataosalla . Liikennepaikka oli rataosuuden pääteasema, ja sieltä oli ratayhteys Kristiinankaupungin satamaan. Asemalla oli myös pieni veturitalli. Rataosuus valmistui vuonna 1913, ja radan rakentamistöiden yhteydessä valmistunut jugend-tyylinen asemarakennus on Thure Hellströmin suunnittelema. Henkilöliikenne Kristiinankaupunkiin lakkautettiin vuonna 1968 ja tavaraliikenne vuonna 1982. Lakkautuksen jälkeen seurasi radan purkaminen, ja rautatien rakennukset siirtyivät eri vaiheiden kautta yksityisomistukseen. Asemarakennusta on kunnostettu 1990-luvulta lähtien. ==Lähteet== Luokka:Pohjanmaan lakkautetut rautatieliikennepaikat Luokka:Kristiinankaupungin rakennukset ja rakennelmat
Tony Hawk’s (pelisarja)

Tony Hawk’s on rullalautailuaiheinen urheilupelisarja, joka on nimetty rullalautailija Tony Hawkin mukaan. Sarjan ensimmäisen osan, Neversoftin kehittämän Tony Hawk's Pro Skaterin julkaisi Activision vuonna 1999 PlayStationille ja Sega Dreamcastille. Ensimmäisen pelin suosion myötä Activision on julkaissut useita, eri pelitalojen kehittämiä Tony Hawk’s -pelejä. == Pelaaminen == Peleissä pelaaja ohjaa rullalautailijaa, joka liikkuu kolmiulotteisella kentällä suorittaen erilaisia temppuja. Pelit sisältävät monia pelimuotoja: yksinpelissä pelaaja suorittaa erilaisia tehtäviä, kilpailee tietokoneen ohjaamien skeittaajien kanssa, suorittaa kilpajuoksuja ja yrittää rikkoa omia ennätyksiään; moninpelissä pelaajat ottavat temppukisoja toisiaan vastaan, pelaavat lipunryöstöä tai deathmatchia. Pelaaja voi valita pelihahmonsa valmiiden rullalautailijoiden joukosta tai tehdä itselleen oman hahmon. Tavallisia, useissa peleissä esiintyviä pelihahmoja ovat muun muassa Tony Hawk, Bam Margera ja Wee-Man. == Pelit == Tony Hawk’s -pelisarja *Pro Skater (1999) *Pro Skater 2 (2000) *Pro Skater 3 (2001) *Pro Skater 4 (2002) *Underground (2003) *Underground 2 (2004) *American Wasteland (2005) *Project 8 (2006) *Proving Ground (2007) *Pro Skater 5 (2015) *Tony Hawk's Pro Skater 1 + 2 (2020) Sisarsarjat *Downhill Jam (2006) *Motion (2008) *Ride (2009) *Shred (2010) Uudelleenjulkaisut *Pro Skater 2x (2001) *Underground 2: Remix (2005) *American Sk8land (2005) *Pro Skater HD (2012) *Pro Skater 1 + 2 (2020) == Avattavat hahmot == Tony Hawk’s -peleissä on mukana saavutuksilla avattavia hahmoja. Julkisuushenkilöitä *Kelly Slater (Pro Skater 3) *Gene Simmons (Underground) *Jesse G. James (Underground 2) *Steve-O (Underground 2) *Phil Margera (Underground 2) *Lil Jon (American Wasteland) *Billie Joe Armstrong (American Wasteland) *Travis Barker (Project 8) *MCA (Proving Ground) *Kat Von D (Ride) *James Hetfield (Pro Skater HD) *Robert Trujillo (Pro Skater HD) *Lil Wayne (Pro Skater 5) Kuvitteelliset hahmot *Spider-Man (Pro Skater 2) *Darth Maul (Pro Skater 3) *Wolverine (Pro Skater 3) *Doomguy (Pro Skater 3) *Jango Fett (Pro Skater 4) *Eddie the Head (Pro Skater 4) *Iron Man (Underground) *C.H.U.D. (Underground) *Shrek (Underground 2) *Call of Duty -pelihahmo (Underground 2) *Grim Ripper (Project 8) *Judy Nails (Proving Ground) *King Graham (Pro Skater 5) == Aiheesta muualla == * Pelisarja MobyGamesissä
Geremi

right|120px|thumb|Geremi Chelsean asussa Geremi Nijtap, koko nimeltään Geremi Sorele Njitap Fotso (s. 20. joulukuuta 1978 Bafoussam, Kamerun) on kamerunilainen jalkapalloilija. Hän pelasi seuratasolla muun muassa Espanjassa, Englannissa, Turkissa ja viimeksi Kreikassa. == Ura == Geremi aloitti ammattilaisuransa kaudella 1995–1996 Racing Bafoussamissa. Hän edusti myös paraguaylaista Cerro Porteñoa ja turkkilaista Genclerbirligiä ennen siirtymistään Real Madridiin vuonna 1999. Hän edusti espanjalaisseuraa vuoteen 2002 asti. Kauden 2002–2003 Geremi pelasi lainalla Middlesbroughissa, ja tuon kauden jälkeen Chelsea osti hänet kuudella miljoonalla punnalla. Kesällä 2007 Geremi siirtyi Newcastleen ilmaisella siirrolla kolmen vuoden sopimuksella. Tammikuussa 2010 hän siirtyi puolentoista vuoden sopimuksella turkkilaiseen Ankaragücün joukkueeseen. Elokuussa 2010 hän siirtyi kaksivuotisella sopimuksella kreikkalaiseen Larissan joukkueeseen. == Maajoukkueura == Kamerunin maajoukkueessa Geremi pelasi 118 ottelua ja tehnyt niissä 13 maalia. Vielä vuonna 2019 hänen edellään maaottelumäärässä kamerunilaisista on vain Rigobert Song. Maajoukkuedebyyttinsä hän teki vuonna 1996 ja viimeisen maaottelunsa hän pelasi MM-kilpailuissa 2010. Hän pelasi vuoden 2002 MM- kilpailuissa Kamerunin kaikki kolme ottelua alusta loppuun. Hän oli mukana vuoden 2000 Sydneyn olympialaisissa, joissa "Kamerunin leijonat" voitti olympiakultaa. == Lähteet == Luokka:Kamerunilaiset jalkapalloilijat Luokka:Kamerunilaiset olympiavoittajat Luokka:Jalkapallon Afrikan mestarit Luokka:Vuonna 1978 syntyneet Luokka:Elävät henkilöt
Carlo Cudicini

Carlo Cudicini (s. 6. syyskuuta 1973 Milano, Italia) on italialainen jalkapallomaalivahti. Cudicini on 183 senttimetriä pitkä. Cudicini aloitti ammattilaisuransa kaudella 1991–1992 AC Milanin joukkueessa. Hän ei kuitenkaan koskaan saanut peliaikaa milanolaisjätin riveissä, ja kävi muun muassa lainalla Comossa. Kaudeksi 1995–1996 Cudicini siirtyi AC Pratoon, josta seuraavaksi kaudeksi takaisin huippuseuraan, tällä kertaa roomalaiseen SS Lazioon. Laziossa hänelle ei kuitenkaan tarjottu vastuuta, ja vuosina 1997–1999 Cudicini pelasi Castel di Sangrossa. Vuonna 1999 hän siirtyi Englantiin valioliigaseura Chelseaan. Cudicini pelasi kymmenkautisen Chelsea- uransa aikana vuoteen 2004 asti joukkueen ykkösmaalivahtina, kunnes tšekkiläisen Petr Čechin saavuttua seuraan Cudicini sai tyytyä kakkosmaalivahdin rooliin. 26\. tammikuuta 2009 toinen lontoolainen seura Tottenham Hotspur hankki Cudicinin ilmaiseksi Chelseasta. Chelsea salli pitkäaikaisen pelaajansa siirtyä ilmaiseksi, sillä hänen Chelsea-sopimuksensa olisi loppunut kesällä 2009.http://www.skysports.com/story/0,19528,11675_4851338,00.html Skysports. Viitattu 26.1.2009. http://www.tottenhamhotspur.com/news/articles/cudicinisigns260109.html Tottenham Hotspur. Viitattu 26.1.2009. Italian nuorten maajoukkueissakin pelannut Cudicini on kolmannen polven jalkapalloilija. Hänen isänsä Fabio Cudicini pelasi maalivahtina muun muassa AC Milanissa ja AS Romassa ja hänen isoisänsä Guglielmo Cudicini pelasi puolustajana Serie A:ssa Triestinan joukkueessa. ==Lähteet== Luokka:Italialaiset jalkapallomaalivahdit Luokka:Vuonna 1973 syntyneet Luokka:Elävät henkilöt
Jonathan Frakes

Jonathan Scott Frakes (s. 19. elokuuta 1952 Bellefonte, Pennsylvania) on yhdysvaltalainen näyttelijä ja elokuvaohjaaja. Hänet tunnetaan komentaja William Rikerin roolista televisiosarjassa Star Trek – uusi sukupolvi. Nykyisin Frakes on keskittynyt enemmän ohjaamiseen. Hänellä on näyttelijävaimonsa Genie Francisin kanssa kaksi lasta ja he asuvat Mainessa. Frakes syntyi Bellefontessa, mutta kasvoi Bethlehemissä, Pennsylvaniassa. Hänen isänsä James R. Frakes, joka oli toiminut New York Times Book Review’n kirjallisuuskriitikkona ja Lehigh’n yliopiston professorina, kuoli vuoden 2002 alussa. Frakesin veli Daniel kuoli haimasyöpään 1997. Frakes muutti New Yorkiin 1970-luvun alussa ja liittyi The Impossible Ragtime Theateriin. Frakesin ensimmäinen Broadway-esiintyminen tapahtui musikaalissa Shenandoah. Samoihin aikoihin hän sai roolin NBC:n saippuasarjasta The Doctors. Kun hänen roolihahmonsa kirjoitettiin ulos sarjasta, Frakes muutti Los Angelesiin ja esiintyi pienissä rooleissa monissa 1970- ja 1980-luvun suosikkisarjoissa. Hän teki säännöllisiä esiintymisiä televisiosarjoissa Viinitila Falcon Crest ja Jaettu maa ennen Star Trekiä. == Filmografia == === Näyttelijänä === *The Doctors (1977–1978) *Viinitila Falcon Crest (Falcon Crest, 1981–1990) *Jaettu maa (North and South, 1985, 1986 ja 1994) *Star Trek – uusi sukupolvi (1987–1994) *Star Trek – sukupolvet (Star Trek: Generations, 1994) *Teräsmieheni (Lois & Clark: The New Adventures Of Superman, 1995) *Star Trek – ensimmäinen yhteys (Star Trek: First Contact, 1996) *Star Trek – kapina (Star Trek: Insurrection 1998) *Star Trek: Nemesis (2002) === Ohjaajana === *Star Trek – ensimmäinen yhteys (Star Trek: First Contact, 1996) *Star Trek – kapina (Star Trek: Insurrection 1998) *Ajanpysäyttäjät (Clockstoppers, 2002) *Myrskylinnut (Thunderbirds, 2004) *The Librarian 2 – paluu kuningas Salomonin kaivoksille (2006) *The Librarian 3 – Juudaksen maljan kirous (2008) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset televisio- ohjaajat‎ Luokka:Vuonna 1952 syntyneet Luokka:Elävät henkilöt Luokka:Star Trek
Pori WLAN

Pori WLAN on Porin kaupungin Satakunnan Puhelimen avulla toteuttama avoin langaton lähiverkko, joka avattiin käyttäjille kesällä 2006. Hanke on toteutettu Prizztechin avulla osana etäteknologian osaamiskeskusohjelmaa osittaisella EAKR-rahoituksella Satakunnan kuntien maakuntaliiton kautta. Verkko kattaa kävelykatuna toimivan Yrjönkadun sekä Etelärannan, Kirjurinluodon, Raatihuoneen puiston ja kauppatorin. Verkko tukee Porin kaupungin matkailua, koska Pori Jazzin vieraat voivat hyödyntää sitä. Verkon tunnus, SSID, on "Pori_Wlan". ==Aiheesta muualla== *POSEK: *Satakunnan Puhelin: tekniset ohjeet *Digitoday: Porissa avattiin julkinen wlan-verkko, Matias Mäki, 18.7.2006 == Muut Porin verkot == *Titanix Verkot WLAN Porilainen WLAN-Verkko kattaa lähes koko Porin, mahdollisuus käyttää myös vieraana. *Inforverstas: luettelo Suomen avoimista langattomista verkoista Luokka:Suomen avoimet langattomat verkot
Puhu minulle

__NOTOC__ Puhu minulle on iskelmälaulaja Joel Hallikaisen kahdeksas iskelmäalbumi, joka julkaistiin vuonna 2006. Albumin ainoa hitti oli melko paljon radiosoittoakin saanut nimikappale Puhu minulle, josta tehtiin myös musiikkivideo. 2000-luvun alussa lähinnä hengelliseen musiikkiin keskittynyt Hallikainen palasi tällä levyllä iskelmän pariin. Hänen edellinen iskelmälevynsä oli vuonna 2000 julkaistu Onnenpyörässä. == Kappaleet == # # # # # # # # # # # # # == Muusikot == * Jouni Lehtonen – kosketinsoittimet, rummut ja perkussiot * Ilpo Murtojärvi – kitarat * Janne Engblom – basso * Lucjan Czaplicki – huuliharppu, huilu ja harmonikka * Hanna Kalske, Miia Rasanen ja Ismo Gröndahl – taustalaulut == Lähteet == Luokka:Vuoden 2006 albumit Luokka:Joel Hallikaisen albumit
Hell Awaits

Hell Awaits on Slayerin toinen virallinen studioalbumi vuodelta 1985. Levyn julkaisi Metal Blade Records ja sen tuottivat Brian Slagel ja Slayer. Äänimaailmaltaan albumi on huomattavasti edeltäjäänsä Show No Mercyä synkempi ja raskaampi, ja albumi onkin innoittanut monia äärimetalliyhtyeitä. ==Kappalelista== == Kokoonpano == * Tom Araya – basso, laulu * Kerry King – kitara * Jeff Hanneman – kitara * Dave Lombardo – rummut == Arviot == * Allmusic: Allmusic review * The Rolling Stone Album Guide: The Rolling Stone Album Guide == Lähteet == == Aiheesta muualla == * * Luokka:Slayerin albumit Luokka:Vuoden 1985 albumit
Rakkautta etsimässä

Rakkautta etsimässä on suomalaisen iskelmälaulajan Joel Hallikaisen kolmas hengellinen albumi, joka julkaistiin vuonna 2005. Levy on 2000-vuosikymmenen alkupuolella lähinnä hengelliseen musiikkiin keskittyneen Hallikaisen toistaiseksi viimeinen hengellinen albumi, sillä vuonna 2006 hän palasi iskelmämusiikkiin albumillaan Puhu minulle. ==Kappaleet== # : säv & san J.Hallikainen'' # # # # # # # # # # # # # == Lähteet == Luokka:Vuoden 2005 albumit Luokka:Joel Hallikaisen albumit Luokka:Hengelliset albumit
Kun maailma elää (Joel Hallikaisen albumi)

Kun maailma elää on suomalaisen iskelmälaulaja Joel Hallikaisen viides iskelmäalbumi, joka julkaistiin vuonna 1999. Lähinnä balladeista koostuvan albumin nimikappale Kun maailma elää on Hallikaisen tulkinta Kaseva-yhteen 1970-luvun puolivälin hitistä. ==Kappaleet== # # # # # # # # # # # # # # == Lähteet == Luokka:Vuoden 1999 albumit Luokka:Joel Hallikaisen albumit
Deep Blue Sea

Deep Blue Sea on Renny Harlinin ohjaama yhdysvaltalainen elokuva, joka sai ensi-iltansa vuonna 1999. Elokuvassa koe-eläiminä käytetyt hait tulevat tavallista älykkäämmiksi ja alkavat hyökätä ihmisten kimppuun. Valmistumisvuonnaan Deep Blue Sea oli Suomessa kävijämäärältään elokuvateattereiden 11. katsotuin elokuva. Elokuva on saanut kaksi jatko-osaa, jotka valmistuivat vuosina 2018 ja 2020. == Juoni == Vedenalaisen Aquatica- laboratorion tiedemiehet ovat muuttaneet vankeudessa elävien haiden aivoja geneettisesti, päämääränään kehittää lääke Alzheimerin tautiin. Odottamattomana sivuvaikutuksena hait alkavat muuttua älykkäämmiksi. Kun seudulle iskevä trooppinen myrsky saa Aquatican veden valtaan, jäävät päähenkilöt loukkuun keskelle merta. Tohtori Susan McAlesterin otettua hain aivoista nestenäytteen tutkimusta varten eräs työntekijöistä lähestyy haita, jolloin se puree häneltä käden. Blake haluaa sen takia tappaa hain, mutta McAlester ei suostu siihen. Brenda Kerns soittaa apua, ja helikopteri saapuu paikalle auttamaan. Potilaan roikkuessa kiinnitettynä helikopteriin siihen tulee vika, jonka seurauksena koko tutkimuskeskus räjähtää. Älykkäät hait alkavat tappaa yksi kerrallaan työntekijöitä, jotka puolestaan yrittävät päästä pois Aquaticalta hengissä ja estää haiden vapautumisen mereen. == Rooleissa == == Arvosteluja == * Rotten tomatoes: 5,6/10 (keskiarvo) * Metacritic: 54/100 == Lähteet == Luokka:Vuoden 1999 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset tieteiselokuvat Luokka:Renny Harlinin ohjaamat elokuvat Luokka:Elokuvat haista Luokka:Warner Brosin elokuvat Luokka:Elokuvat merenkulusta
Kyrölä

Kyrölä on Järvenpään 4. kaupunginosa. Kyrölä sijaitsee aivan kaupungin keskustan lähellä, vain 2 kilometrin päässä. Se sijaitsee eteläisessä Järvenpäässä ja sen rinnakkaisosia ovat Ristinummi, Lepola, Kinnari ja Satukallio. Vuoden 2014 lopussa kaupunginosassa asui 2 467 ihmistä. Kyrölässä sijaitsee Ainolan asema (entinen Kyrölän asema), jossa pysähtyy R-juna puolen tunnin välein, sekä myöhäisjuna T. Kyrölässä on K-Market sekä päiväkoti ja Kyrölän koulu, jossa toimii esiopetusryhmät ja 1.-5.-luokat. Kyrölässä sijaitsee pientalokylä Tanhuniitty (valmistunut 1975–1978), joka on Suomen ensimmäisiä alueita, jonka suunnittelussa otettiin huomioon erityisesti mahdollisuudet asukkaiden yhteistoiminnalle ja helpolle kanssakäymiselle. ==Lähteet== Luokka:Kyrölä (Järvenpää) Luokka:Vuoden uusmaalaiset kylät
Il Capitano (elokuva)

Il Capitano on ruotsalaisohjaaja Jan Troellin elokuva vuodelta 1991. Elokuva pohjautuu Juha Valjakkalan Ruotsin Åmselessa 1988 tekemään kolmoismurhaan. Pääosia elokuvassa esittävät suomalaisnäyttelijät Maria Heiskanen ja Antti Reini. Elokuva oli molempien näyttelijöiden läpimurtoelokuva. Elokuva palkittiin 1992 Berliinin elokuvajuhlilla Hopeisella karhulla, kun Jan Troell sai palkinnon parhaasta ohjauksesta. Elokuva voitti myös Ruotsin Guldbagge- palkinnon parhaasta elokuvasta. Maria Heiskanen voitti palkinnon parhaasta naispääosasta Chicagon elokuvajuhlilla 1992. == Rooleissa == ==Arvioita== Video-oppaassa vuodelta 1994 Olavi Similä kutsui ohjausta vakuuttavaksi ja asialliseksi ja kehui amatööriparia Reini ja Heiskanen. Hän antoi elokuvalle neljä tähteä viidestä, mikä vastaa sanallista arviota ”erinomainen”. Neljä tähteä antoi myös Iltalehden videoarvostelija, joka kirjoitti vuonna 1993, ettei Troell aivan tavoita nuorten mielenliikkeitä muttei toisaalta mässäile verellä ja osaa kuvata loistavasti sitä toivottomuuden alhoa, jossa nuoret elävät. == Lähteet == Luokka:Vuoden 1991 ruotsalaiset elokuvat Luokka:Jan Troellin ohjaamat elokuvat
Show No Mercy

Show No Mercy on yhdysvaltalaisen thrash metal -yhtye Slayerin ensimmäinen albumi, joka ilmestyi vuonna 1983. Albumin levytysbudjetti saatiin kokoon basisti Tom Arayan työssä ansaitsemista rahoista sekä Kerry Kingin isän sponsoroimana. Albumista tuli Metal Blade -yhtiön alkuaikojen parhaiten myynyt julkaisu. Sitä myytiin noin 15 000 kappaletta Yhdysvalloissa ja toiset 15 000 ulkomailla. Tämä sai Metal Blade -yhtiön johtajan Brian Slagelin kiinnittämään Slayerin yhtiöön EP:n ja uuden täysimittaisen albumin tekoa varten.http://www.metalupdate.com/interviewmetalblade.html Vaikka Show No Mercyä pidetäänkin yleisesti ottaen varhaisen thrash metalin klassikkona, monet kriitikot pitävät sitä heikkona tuotoksena yhtyeen myöhempiin levytyksiin nähden, osittain heikommasta tuotannonlaadusta ja soitannasta johtuen.http://www.allmusic.com/album/r18218 Roadrunner Records julkaisi albumin uudelleen vuonna 1984 lisäten sille ylimääräisen kappaleen "Aggressive Perfector". == Albumin kappaleet == == Kokoonpano == * Tom Araya – basso, laulu * Jeff Hanneman – soolo- ja rytmikitara * Kerry King – soolo- ja rytmikitara * Dave Lombardo – rummut == Arviot == * Allmusic: Allmusic review * The Rolling Stone Album Guide: The Rolling Stone Album Guide * Metal Forces: 9/10Metal Forces Magazine == Lähteet == == Aiheesta muualla == * * Luokka:Vuoden 1983 esikoisalbumit Luokka:Slayerin albumit
Moi dix Mois

Moi dix Mois on japanilainen yhtye. Perustaja Mana oli suositun Malice Mizer -yhtyeen kitaristi ja toinen perustajajäsenistä. Hän tekee kaikki kappaleet ja sanoitukset itse. Yhtye onkin itse asiassa Manan sooloprojekti. Mana on kuvaillut Moi dix Mois’n musiikkia puhtaaksi sekoitukseksi metallia ja klassista musiikkia. On kuitenkin hyvin vaikea yhdistää Moi dix moisin musiikki yhteen genreen, sillä se sisältää muun muassa industrial metallin ja sinfonisen metallin elementtejä yhdistettynä toisiinsa. == Historia == Yhtyeen ensimmäinen levy, Dix infernal, julkaistiin 19. maaliskuuta 2003. Runsas vuosi myöhemmin, 20. heinäkuuta 2004 julkaistiin Nocturnal Opera. Minialbumi Beyond the Gate julkaistiin 1. maaliskuuta 2006. Vuotta myöhemmin 28. maaliskuuta 2007 ilmestyi levy nimellä Dixanadu. Uusin levy ilmestyi 15. joulukuuta 2010 nimellä D+Sect. Yhtye julkaisi 11. heinäkuuta 2012 kokoelma-albumin Reprise. Moi dix Mois on julkaissut myös kaksi DVD:tä: Dix Infernal - Scars of Sabbath (16. joulukuuta 2003) ja Invite to Immorality - Moi dix Mois Europe Live Tour 2005 (27. kesäkuuta 2005). Moi dix Mois julkisti 19. heinäkuuta 2007 syksyisen Euroopan-kiertueensa, ja siihen sisältyi myös konsertti Helsingin Tavastia- klubilla 11. lokakuuta. Nimi Moi dix mois on ranskaa ja tarkoittaa ”Minä kymmenen kuukautta”. Moi dix Mois:in jäsenet ilmoittivat 19.5.2014, että kitaristi K on kuollut. Yllättävässä tiedotteessa ei mainittu kuolemaan johtaneita syitä, eikä muita yksityiskohtia, paitsi että K olisi kuollut perheensä luona. == Jäsenet == === Nykyiset jäsenet === *Mana - kitara (2002-) *Seth - laulu (2005-) *Hayato - rummut (2006-) *Sugiya - basso (2006-) === Entiset jäsenet === *K - kitara, örinälaulu (2004-2014) *Juka - laulu (2002–2005) *Kazuno - basso (2002-2005) *Tohru - rummut (2004-2005) - (epävirallinen jäsen vuosina 2002-2004) *Shadow X - taustalaulu (2004-2004) *Jun - kitara (2004-2004) ==Diskografia== === Albumit === * * * * * === Kokoelma-albumit === * ===Singlet=== * Dialogue Symphonie (2002) * Shadows Temple (2004) * Pageant (2004) * Lamentful Miss (2006) ===DVD:t=== * Dix Infernal - Scars of Sabbath (2003) * Invite to Immorality - Moi dix Mois Europe Live Tour 2005 (2005) * Fated raison d'erte Moi Dix Mois Europe tour 2007 (2007) == Aiheesta muualla == * Moi dix Moisin virallinen sivusto ja * Moi dix Mois JaMe Suomi -sivustolla Luokka:Japanilaiset sinfoniset metalliyhtyeet Luokka:Industrial metal -yhtyeet